YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO (neljäs jaosto)
8 päivänä helmikuuta 2007
Asia T-318/04
Vladimir Boucek
vastaan
Euroopan yhteisöjen komissio
Henkilöstö – Avoin kilpailu – Päätös olla hyväksymättä hakijaa kirjallisiin kokeisiin – Hakemuksen jättäminen myöhässä
Aihe: Kanne, jossa vaaditaan avoimen kilpailun EPSO/A/2/03 valintalautakunnan sen päätöksen kumoamista, jolla evättiin kantajan
osallistuminen kyseisen kilpailun kirjallisiin kokeisiin sen takia, että hän oli jättänyt täydellisen hakemusasiakirjansa
myöhässä
Ratkaisu: Kanne hylätään. Asianosaiset vastaavat omista oikeudenkäyntikuluistaan.
Tiivistelmä
1. Henkilöstö – Kilpailu – Kilpailun järjestäminen – Hyväksymisedellytykset ja hyväksymiseen sovellettavat yksityiskohtaiset
säännöt
(Henkilöstösääntöjen liitteessä III olevat 2 ja 5 artikla)
2. Henkilöstö – Kilpailu – Kilpailuilmoitus
(Henkilöstösääntöjen liitteessä III olevan 1 artiklan 1 kohdan h alakohta ja 2 artikla)
1.      Se, että kilpailun hakijoille ei ole ilmoitettu sähköpostitse heidän esivalintakokeissa saamiaan tuloksia eikä kehotettu heitä
täydentämään hakemusasiakirjojaan, ei merkitse sääntöjenvastaisuutta, jolla loukattaisiin hyvän hallinnon periaatetta, jos
asianomaiset ovat saaneet riittävät tiedot sekä siitä, että heille ilmoitettaisiin nämä tulokset ja tämän ilmoituksen suunnitellusta
ajankohdasta, kun tämä kehotus on heidän henkilökansiossaan Euroopan yhteisöjen henkilöstövalintatoimiston (EPSO) internetsivuilla,
joita heidän piti tutkia säännöllisesti.
Tällaisessa tilanteessa hakijoille annettua kolmen viikon määräaikaa, jonka aikana nämä voisivat tutustua kyseiseen tietoihin
EPSO:n internetsivuilla sekä täydentää hakemusasiakirjojaan ja lähettää ne, ei voida pitää riittämättömänä.
(ks. 42 ja 46 kohta)
2.      Henkilöstösääntöjen liitteessä III olevan 1 artiklan 1 kohdan h alakohdassa, jonka mukaan kilpailua koskevassa ilmoituksessa
on täsmennettävä hakemusten viimeinen jättöpäivä, ei vaadita, että tässä ilmoituksessa vahvistettaisiin hakemusasiakirjojen
ja hakemuksia täydentävien todistusten lähettämiseen liittyvät määräajat, jos kyseessä on kilpailu, jossa määrätään näiden
asiakirjojen lähettämisestä ja hyväksymisedellytysten selvittämisestä vasta esivalintavaiheen jälkeen. Näillä asiakirjoilla
pyritään näet ainoastaan täydentämään kirjaamishetkellä jätettyjä hakemusasiakirjoja.
(ks. 59–61 kohta)
Viittaukset: asia T‑207/02, Falcone v. komissio, 26.10.2004 (Kok. H. 2004, s. I‑A‑305 ja II‑1393, 41 kohta).